Rhyfelgyrch Gwyr Harlech. 


HARLECH, cyfod dy faner,— 
Gwêl y gelyn—ennyn ynni 
Y Meirionwŷs oll i waeddi 
Cymru fo am byth ! 
Aed y waedd, ac aed y weddi 
I bob cwrr o'n gwlad uchelfri, 
Nes adseinia yr Eryri, 
Cymru fo am byth! 
Arwyr, sawdwyr, sydyn 
Rhuthrwn ar y gelyn, 
Gyrrwn ef i ffoi o nant, 
A bryn, a phant, a dyffryn ; 
Chwifiwn faner goruchafiaeth, 
Gorfoleddwn yn ei alaeth ; 
Clywir llef ein buddugoliaeth, 
Cymru fo am byth! 


Gwaed sy'n gwrido y cleddyfau, 

Twrw mawr a thingcian arfau ; 

Uwch na'r twrw ceir bonllefau— 
Cymru fo am byth ! 

Saethau a phicellau wibiant, 

Cyrn udganant—meirch weryrant— 

Milwyr ruthrant—rhengau floeddiant; 
Cymru fo am byth! 

Tanbaid yw calonnau, 

Grymmus ydyw breichiau 

Gwŷr yn ymladd dros eu gwlad, 

Orenwog wlad eu tadau— 

Gwyllt a ffyrnig yw'r ymladdfa— 

Gwancus yw y cledd am wledda— 

Duwies buddugoliaeth floeddia, 
Cymru fo am byth ! 





